Public procurement notice: Contract Award Notice
Published: 2025-04-28
Buyer: HUS-yhtymä
Country: FI
Region: FI1B1
Contract type: Supplies
Procedure: Open procedure
CPV classification: 33000000 | 33180000 | 33183000 | 85140000: Miscellaneous health services
Estimated value: 500000 EUR
Award criteria: price

Technical requirements: Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki). Kyseessä on EU-kynnysarvon ylittävä hankinta, ja hankintamenettelynä on hankintalain 32 §:n tarkoittama avoin menettely.

TARJOUSTEN KÄSITTELY

Menettelyn vaiheet ovat seuraavat:

Hankintayksikkö
1. Avaa tarjoukset
2. Tarkastaa tarjoajan soveltuvuutta koskevat vastaukset
3. Tarkastaa tarjousten tarjouspyynnön mukaisuuden
4. Vertailee tarjoukset
5. Pyytää ja tarkastaa kilpailun voittajan/voittajien soveltuvuutta koskevat todistukset ja
selvitykset
6. Tekee hankintapäätöksen ja antaa päätöksen tiedoksi kaikille tarjoajille
7. Solmii sopimuksen valitun/valittujen tarjoajien kanssa. 

TARJOUSKILPAILUSSA KÄYTETTÄVÄ KIELI
Hankinta-asiakirjat ovat saatavilla suomen kielellä. Mikäli tarjoaja tarvitsee dokumentit muulla kielellä, tarjoaja vastaa itse käännättämisestä ja sen kustannuksista. Tarjoukset on laadittava muilta osin suomen kielellä, paitsi tuotteisiin sekä niiden valmistukseen ja jakeluun liittyvät kuvaukset, tuote-esitteet, sertifikaatit, todistukset ja vastaavat hyväksytään myös englanninkielisinä.

RINNAKKAISET TARJOUKSET
Rinnakkaiset tarjoukset ovat sallittuja. Mikäli tarjoaja antaa rinnakkaisen tarjouksen, niin tarjoajan tulee tehdä rinnakkainen tarjous siten, että se täyttää tarjouspyynnön kaikki vaatimukset ja tarjouksen mukana vaaditut liitteet. Rinnakkainen tarjous on aina erillinen oma tarjouksensa. Rinnakkaisia tarjouksia saa antaa enintään yhden (1) kappaleen.
HUS-yhtymä pyytää tarjouksia yksilöllisesti valmistetuista korseteista (vartalo-ortooseista), palveluineen, mm. skolioosin hoitoon sekä postoperatiiviseen käyttöön ja asennon korjaamiseen muilla potilailla: 

Skolioosin hoitoon tarkoitetut Boston-tyyppiset kovat/jäykät, yksilöllisesti valmistetut päiväkorsetit (23 h) alle 16-vuotiaille
- 3D-tekniikalla (3D-skannaus mitanotto ja sen perusteella valmistus)
- perinteisellä tekniikalla (perinteinen mitanotto, mitanottopöytä tai kipsillä tehty)
- optio: iButton tms. seurantanappi ja purku-/seurantaohjelmisto: tarjoaja antaa kuvauksen tarjotusta ratkaisusta ohjelmistoineen.

Skolioosin hoitoon tarkoitetut Providence-tyyppiset kovat/jäykät yökorsetit alle 16-vuotiaille
- 3D-tekniikalla (3D-skannaus mitanotto ja sen perusteella valmistus)
- perinteisellä tekniikalla (perinteinen mitanotto, mitanottopöytä tai kipsillä tehty)
- optio: iButton tms. seurantanappi ja purku-/seurantaohjelmisto: tarjoaja antaa kuvauksen tarjotusta ratkaisusta ohjelmistoineen.

AO post-op korsetti, kova/jäykkä, asentoa ylläpitävä, leikkauksen jälkeen käytettävä, lapsi- ja aikuispotilaille
- 3D-tekniikalla (3D-skannaus mitanotto ja sen perusteella valmistus)
- perinteisellä tekniikalla (perinteinen mitanotto, mitanottopöytä tai kipsillä tehty)

Boston soft -/ soft brace -tyyppinen / Flexfoam -korsetti, vaahtomuovia, ilman tukirakennetta, asennon korjaamiseen esim. vammaisilla potilailla, lapsi- ja aikuispotilaille
- 3D-tekniikalla (3D-skannaus mitanotto ja sen perusteella valmistus)
- perinteisellä tekniikalla (perinteinen mitanotto, mitanottopöytä tai kipsillä tehty)

Boston soft -/ soft brace -tyyppinen / Flexfoam -korsetti, vaahtomuovia, tukirakenteella joka toteutettu avokanavilla ja "tukiluilla", asennon korjaamiseen esim. vammaisilla potilailla, lapsi- ja aikuispotilaille
- 3D-tekniikalla (3D-skannaus mitanotto ja sen perusteella valmistus)
- perinteisellä tekniikalla (perinteinen mitanotto, mitanottopöytä tai kipsillä tehty)

Hankinnan sisältö on tarkemmin kuvattu jäljempänä tässä tarjouspyynnössä sekä tarjouspyynnön liitteessä 2 Palvelukuvaus.

Kyseessä on kokonaishankinta, eli hankintaa ei ole jaettu osiin. Hankintaa ei ole jaettu osiin, koska korsettien ostohistorian eli tilausmäärän huomioiden ei muodostu kilpailun kannalta järkevää kokonaisuutta, jos hankinta jaetaan pienempiin osiin. Markkinakartoituksen perusteella alalla toimivat tarjoajat pystyvät myös tarjoamaan toivotun valikoiman.

Tavoitteena on kilpailutuksen avulla saada potilaille turvallinen ja luotettava palvelu, joka on hyvin saavutettavissa. Palvelun lopputuloksena syntyvät korsetit istuvat potilaalle hyvin, ovat mahdollisimman mukavat käyttää ja korjaavat potilaiden skolioosia toivotulla tavalla tai antavat muun toivotun vaikutuksen. Tavoitteena on myös että palvelun ja tuotteiden toimitusvarmuus on hyvä ja palvelut sekä valmiit korsetit ovat saatavilla, kun niitä tarvitaan. Tilaajan tavoitteena on siirtyä suuremmassa määrin 3D -tekniikalla toteutettuihin korsetteihin, joista on saatu hyviä kokemuksia tilaajan potilailla.

Hankinnan kohteeseen sisältyvät myös tarjottuihin tuotteisiin liittyvät täydentävät ja lisätuotteet ja -mallit, joista tarjoajalta pyydetään tarjouksessa selvitys. Sopimuskaudella voidaan lisäksi hankkia hankinnan ennakoidun arvon mukaisesti sopimuksen kohteena oleviin tuoteryhmiin kuuluvia tuotteita, joita ei ole yksilöity tarjouksessa (sopimukseen voidaan sisällyttää esim. aiemman tuotteen uudempi malli).

Sopimuskausi on 2 vuotta, minkä jälkeen sopimusta on mahdollisuus jatkaa toistaiseksi voimassa olevana, molemmin puolisin irtisanomisehdoin.

Hankinnan tekee HUS-yhtymä. Kyseessä ei ole useamman hankintayksikön yhteishankinta.

Hankinnan ennakoitu kokonaisarvo (alv 0 %) on yhteensä noin 400 000 euroa 48 kuukaudelle laskettuna. Ostohistorian mukaan hankintayksikkö on tilannut noin 4 vuoden sopimuskauden aikana noin 300 korsettia, joista noin puolet on ollut Boston-tyyppisiä kovia/jäykkiä päiväkorsetteja skolioosin hoitoon. Kaikki edellä esitetyt luvut ovat kuitenkin pelkkiä arvioita. Hankintayksikkö tilaa tuotteita potilaiden tarpeiden mukaan, ja koska tarvetta ei voida koskaan täysin ennakoida etukäteen, hankintayksikkö ei sitoudu ilmoitettuihin euromääriin tai ostohistorian perusteella annettuihin määräarvioihin. Lopulliset tilausmäärät voivat olla ilmoitettua suurempia tai pienempiä.

Hankinnan kohde ja sitä koskevat vaatimukset on kuvattu yksityiskohtaisesti tarjouspyynnössä ja sen liitteissä.
Tarjoajalla on oltava Suomessa pääkaupunkiseudulla toimitilat, joissa voi ottaa vastaan Tilaajan potilaita.
Valintaperusteena on kokonaistaloudellinen edullisuus, hinnaltaan
halvin tarjous. Tarjoajat asetetaan sijoitusjärjestykseen alimmasta
kokonaisvertailuhinnasta korkeimpaan.


Winner: ICF Protech Oy
Number of bids: 2